CELEX: 22012D0191
Language: sl
Date: 2012-10-26 00:00:00
Title: Sklep Skupnega odbora EGP št. 191/2012 z dne 26. oktobra 2012 o spremembi Priloge I (Veterinarske in fitosanitarne zadeve) k Sporazumu EGP

24.1.2013   
            
            
               SL
            
            
               Uradni list Evropske unije
            
            
               L 21/37
            
         
      SKLEP SKUPNEGA ODBORA EGP
   št. 191/2012
   z dne 26. oktobra 2012
   o spremembi Priloge I (Veterinarske in fitosanitarne zadeve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum) in zlasti člena 98 Sporazuma,
   ob upoštevanju naslednjega:
   
               (1)
            
            
               Izvedbeno uredbo Komisije (EU) št. 176/2012 z dne 1. marca 2012 o spremembi prilog B, C in D k Direktivi Sveta 90/429/EGS o zahtevah za zdravstveno varstvo živali za brucelozo in bolezen Aujeszkega (1) je treba vključiti v Sporazum.
            
         
               (2)
            
            
               Izvedbeni sklep Komisije 2011/396/EU z dne 4. julija 2011 o odobritvi laboratorija na Japonskem za izvajanje seroloških testov za nadzorovanje učinkovitosti cepiva proti steklini (2) je treba vključiti v Sporazum.
            
         
               (3)
            
            
               Ta sklep se navezuje na zakonodajo v zvezi z živimi živalmi, ki niso ribe in živali iz ribogojstva. Zakonodaja v zvezi s temi zadevami se ne uporablja za Islandijo, kakor je določeno v odstavku 2 uvodnega dela poglavja I Priloge I k Sporazumu. Ta sklep se zato ne uporablja za Islandijo.
            
         
               (4)
            
            
               Ta sklep se navezuje na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu. Ta sklep se zato ne uporablja za Lihtenštajn.
            
         
               (5)
            
            
               Prilogo I k Sporazumu bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Poglavje I Priloge I k Sporazumu se spremeni:
   
               1.
            
            
               v točki 8 (Direktiva Sveta 90/429/EGS) v delu 4.1 in v točki 7 (Direktiva Sveta 90/429/EGS) v delu 8.1 se doda naslednja alinea:
               
                           „—
                        
                        
                           
                              32012 R 0176: Izvedbena uredba Komisije (EU) št. 176/2012 z dne 1. marca 2012 (UL L 61, 2.3.2012, str. 1).“;
                        
                     
         
               2.
            
            
               za točko 96 (Sklep Komisije 2011/91/EU) v delu 4.2 se vstavi naslednja točka:
               
                           „97.
                        
                        
                           
                              32011 D 0396: Izvedbeni sklep Komisije 2011/396/EU z dne 4. julija 2011 o odobritvi laboratorija na Japonskem za izvajanje seroloških testov za nadzorovanje učinkovitosti cepiva proti steklini (UL L 176, 5.7.2011, str. 51).
                           Ta akt se ne uporablja za Islandijo.“
                        
                     
         Člen 2
   Besedili Izvedbene uredbe (EU) št. 176/2012 in Izvedbenega sklepa 2011/396/EU v norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 1. novembra 2012 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 26. oktobra 2012
      
         
            Za Skupni odbor EGP
         
         
            Predsednik
         
         Atle LEIKVOLL
         
      
   
   
      (1)  UL L 61, 2.3.2012, str. 1.
   
      (2)  UL L 176, 5.7.2011, str. 51.
   
      (3)  Navedena ni nobena ustavna zahteva.